Dogter verkrag nadat gesin in KZN-plaasaanval beroof is | Netwerk24
Deur Kaveel Singh, News24 14 Januarie 2020 21:08
'n Familie van KwaZulu-Natal is in skok ná 'n gruwelike voorval waarin drie mans hulle op hul plaas beroof en hul tienerdogter verkrag het, het die polisie Dinsdag gesê.
Ter illustrasie.Foto: André Damons
Kol. Thembeka Mbele, polisiewoordvoerder, sê die polisie soek na drie mans wat 'n familie in Kranskloof, Glendale, noord van Durban, Donderdag aangeval het.
Sy sê die familie was tuis toe die mans met klapmusse en gewapen met 'n mes en koevoet toegeslaan het.
"Die aanvallers het die slagoffers met verlengkoorde vasgebind, gedreig om hulle dood te maak en toe vier selfone en 'n skootrekenaar geneem."
Daarna het hulle die 19-jarige dogter gedwing om hulle na die Umvoti Plaza toe te neem waar sy beveel is om kontant te trek.
"Hulle het haar toe opdrag gegee om na Tinley Manor te ry, waar twee mans haar verkrag het en beveel het om hulle op die hoek van die R102 en Glendaleweg af te laai, waarna hulle weggehardloop het."